**Dogovor z uporabnikom – smernice za študentke 1. letnika**

**as. dr. Špela Urh**

Študentke v okviru prakse vzpostavijo delovni odnos (po Čačinovič Vogrinčič et.al. 2005) z uporabnikom. Na začetku sodelovanja sklenejo dogovor o sodelovanju z uporabnikom (ali skupino uporabnikov), v okviru katerega v dialogu s človekom ubesedijo svojo vlogo, vlogo človeka, s katerim začenjajo sodelovanje, povabijo v sodelovanje s perspektive moči in etike udeleženosti, postavijo časovni okvir sodelovanja itd. Seveda pri tem odprejo prostor za soustvarjanje dogovora (kaj pričakujejo, potrebujejo, želijo sogovorniki, kaj lahko prispevajo k sodelovanju ipd.). Pri tem uporabijo znanje o sklenitvi dogovora, ki so ga v okviru predavanj pri as. dr. Nini Mešl spoznali teoretično in v so ga v okviru vaj praktično preizkusili. Izkušnjo sklenitve dogovora zapišejo: kako je potekal pogovor, katere besede so uporabili, kako so se odzvali uporabniki, kako sedaj – na podlagi sklenitve dogovora - vidijo okvir za nadaljnje sodelovanje.

Dogovor študentke zapišejo in ga prinesejo s seboj na mentorsko srečanje na FSD, kjer ga ubesedijo ter dopolnijo z refleksijo poteka vzpostavljanja dogovora. Končni izdelek vložijo v svojo učno mapo.